
                                                 Nr.4c-3/429/2013
BIROUL PERMANENT

AL

CAMEREI DEPUTAŢILOR



În conformitate cu prevederile art.137 din Regulamentul Camerei Deputaţilor, republicat, vă înaintăm, alăturat, Raportul asupra Legii privind aprobarea Ordonanţei de urgenţă a Guvernului nr.72/2009 pentru modificarea şi completarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii (reexaminare la solicitarea Preşedintelui României), transmisă cu adresa nr.P.L.x 468/2009/2013 din 21 octombrie 2013.


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

Nr.4c-3/429/2013
R A P O R T

asupra Legii privind aprobarea Ordonanţei de urgenţă a Guvernului nr.72/2009 pentru modificarea şi completarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii


În conformitate cu prevederile art. 137 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu Legea privind aprobarea Ordonanţei de urgenţă a Guvernului nr.72/2009 pentru modificarea şi completarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, transmisă cu adresa nr.P.L.x 468/2009/2013 din 21 octombrie 2013, înregistrată la comisie sub nr.4c-3/429 din 21 octombrie 2013.



Această lege, adoptată de Camera Deputaţilor şi de Senat, cu respectarea prevederilor art.75 şi ale art.76 alin.(2) din Constituţia României, republicată, a fost transmisă, spre promulgare, Preşedintelui României la data de 28 iunie 2013.


În conformitate cu dispoziţiile art. 77 alin. (2) din Constituţia României, republicată, Preşedintele României a formulat cererea de reexaminare asupra legii transmisă spre promulgare,  supunând atenţiei faptul că, de la momentul emiterii OUG 72/2009 şi până în prezent, o mare parte dintre articolele modificate şi/sau completate de acest act normativ, fie au suferit modificări ulterioare, prin alte acte normative, fie au fost abrogate expres de alte acte normative. 


Senatul, în calitate de primă Cameră sesizată, a adoptat Legea în şedinţa din 16 octombrie 2013, respingând cererea de reexaminare.

În urma examinării legii, a solicitărilor formulate în cererea de reexaminare şi a opiniilor exprimate de către membrii Comisiei în şedinţa din 30 octombrie 2013, s-a hotărât, cu majoritate de voturi, să se supună plenului Camerei Deputaţilor, spre dezbatere respingerea cererii de reexaminare formulate şi adoptarea Legii privind aprobarea Ordonanţei de urgenţă a Guvernului nr.72/2009 pentru modificarea şi completarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, în forma adoptată de Senat.
La şedinţa Comisiei pentru industrii şi servicii, au fost prezenţi 32 de deputaţi din cei 34 de membri.

În raport cu obiectul şi conţinutul său, proiectul de lege face parte din categoria legilor ordinare. 

     În conformitate cu prevederile art.75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

               PREŞEDINTE,                                          SECRETAR,

                Iulian Iancu                                      Radu – Bogdan Ţîmpău
Consilier parlamentar,

Silvia Vlăsceanu

